Cuneiform Tablet CCT 3 35b (BM 113398)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-na-a qí-bi₄-ma um-ma a-zu-ma-num ù a-šur-ma-lik-ma a-na ma-lá té-er-tí-kà a-na ṣé-er ma-nu-ki-a-šur né-ru-ub-ma um-ma né-nu-ma ma-nam ḫi-im-ṭá-tù-um ša a-wi-lim i-ta-na-lá-kà-ni-a-tí-ma ù a-ta e-mu-qé ta-ta-wu-ma KÙ.BABBAR ša-qá-lam lá ta-mu-wa um-ma šu-ut-ma né-eš₁₅-pè-ra-tum ša me-er-e-a šu-{d}EN.LÍL ša a-na i-na-a dam-qá-ni lá-pu-ta ú i-a-tum na-áš-pè-er-tum lá-pu-ta-sú-um li-iš-ta-me-ma ma-lá dam-qá-šu-ni li-pu-uš₁₀ É-tí té-er-tí-ni lá i-li-kà-kum ki-ma a-wi-lu-um lá uš₁₀-té-šu-ru ú né-nu za-ku-sà lá ni-ša-pá-ra-kum a-dí-i šu-{d}EN.LÍL u₄-ma-am ú-ra-am ni-da-gal-šu-um i-ma-qú-ta-ma pì-šu ni-ša-me-ma za-ku-sà ni-ša-pá-ra-kum a-dí-i ni-a-tí ša-al-ma-ni a-bu-ni a-ta u₄-ma-am iš-té-en₆ lá ta-ḫa-dá-ar-ni-a-tí ni-a-tám pá-al-ḫa-ni